CELEX: 62010CA0021
Language: et
Date: 2011-07-21 00:00:00
Title: Kohtuasi C-21/10: Euroopa Kohtu (kolmas koda) 21. juuli 2011 . aasta otsus (Fővárosi Bíróság (Ungari Vabariik) eelotsusetaotlus) — Károly Nagy versus Mezőgazdasági és Vidékfejlesztési Hivatal (Ühine põllumajanduspoliitika — Rahastamine EAGGF-i poolt — Määrused (EÜ) nr 1257/1999 ja nr 817/2004 — Ühenduse toetus maaelu arendamiseks — Keskkonnasõbraliku põllumajandustootmise toetamine — Põllumajanduse keskkonnatoetused, mille tingimuseks on kariloomade teatav tihedus, ehkki tegu ei ole loomatoetusega — Ühtse haldus- ja kontrollisüsteemi kohaldamine — Veiste identifitseerimis- ja registreerimissüsteem — Riiklike asutuste kohustus teavitada toetuse andmise tingimustest)

10.9.2011   
            
            
               ET
            
            
               Euroopa Liidu Teataja
            
            
               C 269/10
            
         Euroopa Kohtu (kolmas koda) 21. juuli 2011. aasta otsus (Fővárosi Bíróság (Ungari Vabariik) eelotsusetaotlus) — Károly Nagy versus Mezőgazdasági és Vidékfejlesztési Hivatal
   (Kohtuasi C-21/10) (1)
   
   (Ühine põllumajanduspoliitika - Rahastamine EAGGF-i poolt - Määrused (EÜ) nr 1257/1999 ja nr 817/2004 - Ühenduse toetus maaelu arendamiseks - Keskkonnasõbraliku põllumajandustootmise toetamine - Põllumajanduse keskkonnatoetused, mille tingimuseks on kariloomade teatav tihedus, ehkki tegu ei ole loomatoetusega - Ühtse haldus- ja kontrollisüsteemi kohaldamine - Veiste identifitseerimis- ja registreerimissüsteem - Riiklike asutuste kohustus teavitada toetuse andmise tingimustest)
   2011/C 269/16
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Hageja: Károly Nagy
   
      Kostja: Mezőgazdasági és Vidékfejlesztési Hivatal
   
      Ese
   
   Eelotsusetaotlus — Fővárosi Bíróság — Nõukogu 17. mai 1999. aasta määruse (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT L 160, lk 80; ELT eriväljaanne 3/25, lk 391) artikli 22 ning komisjoni 29. aprilli 2004. aasta määruse (EÜ) nr 817/2004, millega kehtestatakse üksikasjalikud eeskirjad nõukogu määruse (EÜ) nr 1257/1999 kohaldamiseks (ELT L 153, lk 30; ELT eriväljaanne 3/46, lk 87), artikli 68 tõlgendamine — Põllumajandustootjale põllumajanduse keskkonnatoetuse andmata jätmine põhjusel, et loomad ei olnud registreeritud ühenduse teatavate abikavade kohta kehtestatud ühtses haldus- ja kontrollisüsteemis — Üksnes eelnimetatud süsteemis ette nähtud ristkontrollide käigus tuvastatud puudused — Ühtse süsteemi kohaldamine põllumajanduse keskkonnatoetustele, mille tingimuseks on kariloomade teatav tihedus, ehkki tegu ei ole loomatoetusega.
   
      Resolutsioon
   
   
               1.
            
            
               Mis puudutab nõukogu 17. mai 1999. aasta määruse (EÜ) nr 1257/1999 Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (muudetud nõukogu 29. septembri 2003. aasta määrusega (EÜ) nr 1783/2003) artiklile 22 tuginevad toetusi, millele kehtib kariloomade tiheduse tingimus, siis võimaldavad see säte ja komisjoni 29. aprilli 2004. aasta määruse (EÜ) nr 817/2004 (millega kehtestatakse üksikasjalikud eeskirjad nõukogu määruse (EÜ) nr 1257/1999 kohaldamiseks) artikkel 68 asutustel teha ristkontrolli ühtse haldus- ja kontrollisüsteemi andmetega ja tugineda eelkõige andmetele, mis on esitatud sellise riikliku veiste identifitseerimise ja registreerimise süsteemi nagu Ungari veiste ühtne identifitseerimise ja registreerimise süsteem (Egységes Nyilvántartási és Azonosítási Rendszer) andmebaasis.
            
         
               2.
            
            
               Määruse nr 1257/1999 (muudetud) artikkel 22 ja määruse nr 817/2004 artikkel 68 võimaldavad pädevatel asutustel viidatud artiklis 22 toodud põllumajanduse keskkonnatoetuse saamise tingimusi kontrollides uurida üksnes sellise riikliku veiste identifitseerimise ja registreerimise süsteemi nagu Ungari veiste ühtne identifitseerimise ja registreerimise süsteem andmeid, et keelduda toetust andmast, ilma et nad peaksid tingimata muid kontrolle läbi viima.
            
         
               3.
            
            
               Määruse nr 1257/1999 (muudetud) artikkel 22 ja määruse nr 817/2004 artikkel 68, tõlgendatuna komisjoni 21. aprilli 2004. aasta määruse (EÜ) nr 796/2004 (millega kehtestatakse nõukogu määruses (EÜ) nr 1782/2003 ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid) artikli 16 alusel, panevad riiklikele asutustele, kui nad üksnes kontrollivad sellise riikliku veiste identifitseerimise ja registreerimise süsteemi nagu ENAR andmeid, et kontrollida tingimusi, mis on kehtestatud artiklis 22 sätestatud kariloomade tihedusest sõltuvate põllumajanduse keskkonnatoetuste saamiseks, kohustuse teavitada nendest tingimustest, mis seisneb selles, et kõnealust toetust taotlevat põllumajandustootjat teavitatakse asjaolust, et mis tahes selles riiklikus süsteemis korrektselt identifitseerimata või registreerimata loomad loetakse loomadeks, mille puhul on avastatud eeskirjade eiramisi, mis võivad kaasa tuua õiguslikke tagajärgi, nagu kõnealuse abi vähendamine või selle välistamine.
            
         
      (1)  ELT C 113, 1.5.2010.